VLÁDA SLOVENSKEJ REPUBLIKY

                                                     „Nové znenie“

N á v r h

UZNESENIE
VLÁDY SLOVENSKEJ REPUBLIKY

k správe o riešení oddĺženia  krajských úradov s dôrazom na oddĺženie škôl a školských zariadení za rok 1999 a 2000

Číslo uznesenia:

Zo dňa:

Číslo materiálu:

Predkladateľ: Brigita Schmögnerová
                      ministerka financií Slovenskej republiky

Podnet:          iniciatívny

Stupeň utajenia:

                                      VLÁDA  SLOVENSKEJ  REPUBLIKY

Vláda

A. schvaľuje
Správu o riešení oddĺženia krajských úradov s dôrazom na oddĺženie škôl a                  školských zariadení za rok 1999 a 2000

B. ukladá

   ministerke financií
B.1.	pravidelne sledovať a analyzovať neuhradené výdavky za kapitoly krajských úradov; informáciu o neuhradených výdavkoch kapitol krajských úradov za I. polrok 2001 a prijatých opatreniach na nezvyšovanie zadĺženosti zo strany krajských úradov predložiť na rokovanie vlády SR

							Termín: do 31. augusta 2001

B.2. vykonať kontrolu použitia finančných prostriedkov poskytnutých na oddĺženie v roku 2000 pre vybrané kapitoly krajských úradov 
        
                  						Termín: 2. polrok 2001

     prednostom krajských úradov

B.3. 	vypracovať a predložiť ministerstvu financií prehľad o neuhradených, rozpočtovo nepokrytých výdavkoch  za I. polrok 2001 a informáciu o prijatých opatreniach na nezvyšovanie zadĺženosti v zmysle rozpisu rozpočtu pre kapitoly krajských úradov na rok 2001

							Termín: do 31. júla 2001
								  potom štvrťročne do 30. dňa
								  po skončení štvrťroka
B.4. v záujme urýchlenia dokončenia rozostavaných stavieb podľa možnosti prednost-                                                                                                                 
         ne pokryť potreby rozostavaných stavieb
        
                                                                           Termín: do 31. 12. 2001 a trvale

        ministrovi školstva
        ministrovi hospodárstva
        ministrovi pôdohospodárstva
        ministrovi dopravy, pôšt a telekomunikácií

B.5.  	v spolupráci s prednostami krajských úradov urýchlene riešiť racionalizáciu siete základných a stredných škôl a školských zariadení s dôrazom na zníženie výdavkov a prijať opatrenia na nezvyšovanie zadĺženosti základných a stredných škôl a školských zariadení    				

                                                 			Termín: do 31. augusta 2001

         ministrovi školstva

B.6. nezaraďovať do siete základných a stredných škôl nové školy (súkromné, cirkevné i štátne) bez predchádzajúceho prehodnotenia opodstatnenosti týchto škôl vzhľadom na existujúci stav a bez udelenia súhlasu krajského úradu na ich finančné pokrytie        

                  						Termín: do 31. decembra 2001

Vykonajú: prednostovia krajských úradov
	       ministerka financií
	       minister školstva
	       minister hospodárstva
                  minister pôdohospodárstva
                  minister dopravy, pôšt a telekomunikácií